The Trial of Charles Guiteau: Summation of Guiteau in his own defense
Charles Guiteau Speaks to Jury 3 Februarie - Jy kannie geloof of ongeloof wegsteek nie. - Jan van der Watt - www.bybelkennis.co.za
by Mitch Kalp · Published 03/02/2017 · Updated 27/01/2017
Mat 25:31-46 (fokus 25:31-46)
‘Al hierdie mense wat so verkeerd lewe, sal gestraf word. En die hel sal nie speletjies wees nie en vir altyd duur. Maar die mense wat reg lewe, sal vir ewig saam met God leef!’ (25:46)
Die lewe is vol verrassings en een daarvan is die manier waarop Matteus vir ons hier vertel hoe die finale oordeel gaan plaasvind (25:31-46). Ons hoor gereeld in die kerk dat as ons glo, is ons saak reg. Maar die verrassing is dat die Here by die oordeel skynbaar nie na geloof gaan kyk nie. Hy kyk eerder na wat die mense gedoen het – of hulle water vir dors mense uitgedeel het of vir mense in die tronk gaan kuier het, en sulke dinge. En die mense wat sulke dinge gedoen het, is Syne.
Is ons nou verkeerd met ons klem op geloof? Beteken dit nou dat die Here mense op grond van hulle dade red? Ja en nee.
Ja, omdat dade nie lieg nie. Dit wys wat binne in jou aangaan – wat jou hart van vol is, loop jou dade van oor.
Nee, juis omdat die dade maar net ‘n teken is van wat in jou hart aangaan.en dus wys wie jy is… wys of jy glo of nie, wys of jy die Here regtig liefhet en Hom wil gehoorsaam wees of nie. Uit jou dade kan jy aflees of jy glo of nie.
Dade is tekens van iets dieper – van ‘n dieper geloof, of dalk ongeloof. As die Here daarom vra of iemand glo, kyk hy na sy dade, want daar kan jy dit die duidelikste sien. Dade lieg nie en daarom praat geloof die hardste deur dade.
Geloof kan nie weggesteek word nie. Ongeloof ook nie. Dit word aan jou dade gesien.
Die groot vraag is: hoe gaan dit met jou geloof? Wat sê jou dade?
Laaste 7 Dae: 4,565
Laaste 365 Dae: 301,151